**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 18-12-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Την ομόθυμη στήριξη του στους εργαζόμενους στα τουριστικά γραφεία και σε παρεμφερή επαγγέλματα, που στερούνται χειμερινού επιδόματος ανεργίας, εξέφρασε το Δημοτικό Συμβούλιο Κω, με την υπ΄αριθμό 278/2020 ομόφωνη απόφασή του στη συνεδρίαση της 16ης Δεκεμβρίου.

Το ψήφισμα θα κατατεθεί στους αρμόδιους υπουργούς.

ΨΗΦΙΣΜΑ ΔΗΜΟΤΙΚΟΥ ΣΥΜΒΟΥΛΙΟΥ ΚΩ

Το Δημοτικό Συμβούλιο Κω θεωρεί άδικη την αντιμετώπιση των εργαζομένων στα τουριστικά γραφεία και σε άλλα παρεμφερή επαγγέλματα, οι οποίοι στερούνται της δυνατότητας χειμερινού επιδόματος ανεργίας, παρότι εργάστηκαν για πολύ μικρό χρονικό διάστημα στη διάρκεια του 2020 λόγω της πανδημίας.

Στηρίζει το αίτημά τους για τροποποίηση του θεσμικού πλαισίου ώστε να μην απαιτείται χορήγηση βεβαίωσης εποχικότητας προκειμένου να λάβουν την τακτική επιδότηση ανεργίας.

Το Δημοτικό Συμβούλιο Κω θεωρεί ότι ειδικά σε αυτή την δύσκολη περίοδο για την κοινωνία μας κανείς πολίτης δεν πρέπει να μείνει αβοήθητος.

Γραφείο Τύπου